Susuman

Ang Susuman () ay isang lungsod at ang sentrong pampangasiwaan ng Distrito ng Susumansky sa Magadan Oblast, dulong-silangang bahagi ng Rusya. Matatagpuan ito sa Ilog Berelyokh, 650 kilometro (400 milya) hilagang-kanluran ng Magadan, ang sentrong pampangasiwaan ng oblast. Populasyon:

Kasaysayan

Itinatag ang Susuman noong 1936 bilang isang pamayanan ng isang sovkhoz na tinawag na Susuman, na mula sa kalapit na ilog na may kaparehong pangalan. Noong 1938, higit na pinalawak ang pamayanan upang maging sentro ng pagmimina ng ginto sa kanlurang bahagi ng kasalukuyang Magadan Oblast sa ilalim ng pamamahala ng Dalstroy. Malakihang nakadepende ang mga gawaing industriyal sa rehiyon (tulad ng pagmimina ng ginto) sa mga corrective labor camp ng sistemang Gulag, kasama ang isang malaking bilang na nagpapatakbo sa lugar ng Susuman. Mula 1949 hanggang 1956, ang Susuman ay base para sa isa sa mga pinakamalaking corrective labor camp ng Unyong Sobyet, ang Zaplag ng programang Dalstroy. Sa panahong ito, umaabot sa 16,500 bilanggo ang itinago sa mga kampo.

Binigyan ng pambayan na katayuan ang Susuman noong 1964.

Sa panahong kasunod ng Unyong Sobyet, bumaba ang populasyon ng lungsod mula sa mga 18,000 katao noong 1991, pababa sa 5,855 katao magmula noong senso 2010.

Heograpiya
Matatagpuan ang lungsod sa rehiyong Kolyma malapit sa tagpuan ng Ilog Susuman at Ilog Berelyokh. Nakapuwesto ang lungsod sa M56 Kolyma Highway, isang hindi-nakaaspalto na daan na kadalasang kilala bilang "Daan ng mga Buto" ("Road of the Bones"), na nag-uugnay ng Yakutsk sa Magadan.

Ekonomiya
Malakihang nakadepende ang ekonomiya ng lungsod sa katayuan nito bilang isa sa mga sentro ng pagmimina ng ginto sa rehiyon.

Dating pinaglilingkuran ito ng Paliparan ng Susuman na ginawa ngayong monasteryo at simbahang Russian Orthodox.

Demograpiya

Klima
Ang Susuman ay may matinding tuyong-taglamig na klimang subartiko (Koppen climate classification Dwd/Dwc), na may lubhang maginaw at tuyong taglamig at maigsi ngunit banayad na tag-init. Isa ito sa mga pinakamalamig na tinitirhang pamayanan sa mundo, na may taun-taon na tamtamang temperatura na

Talasanggunian

Talababa

Mga pinagkunan

Mga kawing panlabas
Official website of Susuman 
Unofficial website of Susuman 

Mga lungsod sa Magadan Oblast
Mga bayan at lungsod sa Rusya